stanford-oval/wikipedia huggingface dataset:
ק.ס. לואיס
טרילוגית החלל

טרילוגיית החלל או הטרילוגיה הקוסמית – סיפור המערב מדע בדיוני, אלים, מדע, דת, כוח ומוסר. לואיס מתאר את כדור הארץ כ"כוכב שקט" שהוטל עליו הסגר על ידי האלים ולכן בו לא ניתן לחוש ולתקשר עם ישיות על-טבעיות. בניגוד לספרים של ה.ג. וולס המתאר כיצד חייזרים מרושעים פולשים לכדור הארץ ומחריבים אותו (מלחמת העולמות), בתיאור של לואיס, בני האדם בני התרבות המודרנית ועם תפיסות של מדענות ודורסנות בשם הקידמה אבולוציה הם המנסים להתפשט לעולמות אחרים, ולהחריב אותם תוך שילוב של דורסנות, ניצול ואתנוצנטריות אנושית כוחנית. הוא מתאר כי האתגר הבא לאנושות הוא לאו דווקא כיבוש החלל החיצון בדומה לרומנים רבים בסוגת המדע בדיוני אלא הצלחה להגיע ל"גן עדן" – שלווה וענווה נפשית ביחס ליחיד והרמוניה וצדק ביחסים בין בני האדם – בינם לבין עצמם – כולל בעלי תרבויות טכנולוגיות פרימטביות יותר– ועם מיני בעלי-חיים או בעתיד יצורים תבוניים אחרים. הטרילוגיה כוללת את:
מחוץ לכוכב השקט (1938) Out of the Silent Planet
פרלנדרה (1943) Perelandra: A Novel
הכוח הנתעב הזה (1945) That Hideous Strength: A Modern Fairy-Tale for Grown-ups
חיבורים אחרים

נסים (אנ') (1947)
מופתע על ידי חדווה (אנ') (1955) — פרקי אוטוביוגרפיה
מכתבים למלקולם (אנ') (1964)
מספריו בעברית

נסים: פתח מחקר. מאנגלית – צבי רין. ירושלים: אמן, 1952
משיחיות גרידא. ירושלים: דולפין, 1969
האמונה המשיחית – אמת או שקר?. (עברית – רחל הגבעונית). ירושלים: קרן אחוה משיחית, תשנ"ח 1998
ביטול האדם, או, הרהורים על חינוך: בדגש על הוראת ספרות בכיתות י"א וי"ב. מאנגלית: להד לזר, הקדמה: אסף שגיב. הוצאת שלם, 2005
(סי.אס. לואיס), מכתבים מן השאול. מאנגלית: ברוך מעוז, הוצאת הגפן, 1991 (מהדורה שנייה: 2020)
הנכון והשגוי כרמז למשמעות היקום. מאנגלית: עמית איזנמן. דחק: כתב עת לספרות טובה, גיליון י"ג, 2021, עמ' 438–450
התבוננות ביגון.  2024 הוצאת לוין. אנגלית: שירלי אגוזי.
הערות שוליים

↑  Philip Zaleski, Carol Zaleski, The Fellowship: The Literary Lives of the Inklings: J.R.R. Tolkien, C.S. Lewis, Owen Barfield, Charles Williams, Farrar, Straus and Giroux, 2015. עמ' 31–33.
↑  ביטול האדם - קלייב סטייפלס לואיס, באתר הוצאת שלם
| --- | --- |
בקרת זהויות :  NLI: 987007275587105171  PLWABN: 9810690073705606  BIBSYS: 90089794  BNC: 000052426  BNE: XX1100994  BnF: cb11912889b (data)  CANTIC: a10112777  CiNii: DA00344393  GND: 118640526  ICCU: CFIV022462  ISNI: 0000 0001 2123 5691  LCCN: n79003974  LNB: 000015016  MusicBrainz: fad434cc-5fae-411c-918e-096f1adfa37d  NDL: 00447571  NKC: jn19990005046  NLA: 36121078  NLG: 61385  NLK: KAC199616517  NSK: 000024703  NTA: 068367295  RERO: 02-A010108153  SELIBR: 206537  SNAC: w6tn81c6  SUDOC: 026988879  Trove: 336605  VcBA: 495/82095  VIAF: 22144877   WorldCat (עם VIAF): 22144877
קופ

ערך זה עוסק בכפר בהונגריה. אם התכוונתם למשמעות אחרת, ראו .
קופ (בהונגרית: Kup) הוא כפר במחוז וספרם שבמרכז הונגריה.
כמו יישובים רבים באירופה גם בקופ מספר התושבים נמצא בירידה. כך, בשנת 1990 היה מספר התושבים 465 ובשנת 2020 רק 414 תושבים.
יהודי קופ

בקופ חיו יהודים בתקופות זמן שונות.
| שנה | מספר היהודים בכפר | כלל האוכלוסייה |
| --- | --- | --- |

| 1880 | 7 | 984 |
| 1910 | 6 |  |
הערות שוליים

↑  נתוני הכפר באתר הלמ"ס ההונגרי
↑  מפקדי האוכלוסין של יהודי הונגריה, 1993
| יישובים במחוז וספרם |
| --- | --- | --- |
| ערי המחוז | וספרם  |  |
| ערים |  אייקה •  בדצ'ונטומאי •  בלטונאלמאדי •  בלטונפירד •  בלטונפיזפה •  בלטונקנשה •  ברהידה •  דווצ'ר •  הרנד •  פאפא •  שימג •  טפולצה •  וארפלוטה •  זירץ |  |
| כפרים | סנטגאל • נמשסאלוק • יאשד • אשקי • אשי • פטפירדה • טש • וילוניה • צ'הבאניה • פרקשגייפי • הלימבה • קישלד • מגיארפולאן • ניראד • אץ' • סץ • אורקוט • וארושלד • אדוריאנהאזה • אגראליה • אפאצטורנה • בורסרצ'ק • צ'גלה • דברון • דובה • איסקאז • קמונד • קרקוסרצ'ק • קרטה • קישברז'ן • קישצ'ס • קישפיריט • קישסלש • קולונטאר • נגיאלאשון • נג'פיריט • נוסלופ • אורוסי • פוסטמישקה • שומלוינה • שומלוסלש • שומלובאשארהיי • שומלובצ'ה •  ויד • טישקוואר • אברהאמהג' • בדצ'ונטרדמיץ • בלטונאדריץ' • בלטונהניה • בלטונרנדש • גיולקסי • הגיישד • הג'מגש • קפולץ' • קאפטלנטוטי • קקוט • קישפאטי • קוואגוארש • קוושקאל • לשנצפלו • לשנצאישטוואנד • לשנצטומאי • מונושטורפאטי • נמשוויטה • רפושקה • רוופילפ • שלפלד • שאשקה • סנטבקאלה • סיגליגט • טליאנדרגד • אוז'ה • ויגאנטפטנד • זלהלאפ • בלטונאקרטיה • בלטונקנשה • בלטונפיזפה • צא'יאג • פלשארש • קיראיסנטאישטוואן • טיהאן • קינגש • ליטר • פפקסי • אלשוארש • אסופה • בלטונאקלי • בלטונצ'יצ'ו •  בלטונספזד • בלטונסלש • בלטונאודווארי • צ'ופק • לובאש • מונוסלו • אובודוואר • ארוונייש • פלוזנק • פצ'יי • סנטאנטלפה • סנטיאקבפה • טגיון • ואסוי • זאנקה • באנד • אפלן • היימאשקר • הארשקוט • הרנד • הידגקוט • מארקו • מנצ'היי • נג'וואז'ון • נמשוואמוש • פולה • שוי • סנטקיראיסבדיה • טוטוואז'ון • וספרמפאיס • ורשטו • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר • בז'י • בודורפה • צ'אברנדק • דברונץ • גוגאנפה • גייפיקאיאן • הטייפה • הוסטוט • קאפטלנפה • מגייר • נמשהן • ריגאץ' • שימגפראגה • סנטאימרפלווה • אוק • וספרמגלשה • זלארדד • זלגיימרה • זלמגייש • זלסגוואר • בקונבל • בקונאנה • בקוניאוסלופ • בקונסנטקיראי • בורזוואר • צ'סנק • צ'טן • דודר • לוקוט • נגייסטרגאר • אולספלו • פנזשגיור • פורווה • סאפאר |  |
| יישובים בנפת פאפה |
| --- | --- | --- |
| יישובים | פאפה • אדאסטוול • בקוניאקו • בקונקופאן • בקונפלשקה • בקונשאג • בקונסנטאיוואן • בקונסיץ' • בקונטמאשי • בב • בקאש • צ'וט • דאקה • דברנטה • אג'האזשקסה • פרקשגייפי • גנה • גצ'ה • גיץ • הומוקבדגה • קמנשהגייס • קמנשסנטפטר • קופ • קילשווט • לובאספטונה • מגיארגנץ' • מלומשוק • מרצלגרגיי • מרצלטה • מזלק • מיהאיהאזה • נג'אצ'אד • נג'דם • נג'גיימוט • נג'טבל • נמשגרז'ן • נמשסאלוק • נמטבאניה • נוראפ • ניאראד • פאפדרשקה • פאפקובאצ'י • פאפשלמון • פאפטסר • טקאצ'י • אוגוד • ואניולה • וארקסה • וסר • וינאר |  |
| --- | --- |
בקרת זהויות :  NLI: 987012858552105171
קווין פארקר

| --- | --- |

 לידה:  20 בינואר 1986 (בן 38) סידני, אוסטרליה 
 שם לידה:  Kevin Richard Parker
 מוקד פעילות:  פרת', לוס אנג'לס 
 תקופת הפעילות:  מ-2005
 מקום לימודים:  John XXIII College 
 סוגה:  רוק אלטרנטיבי, סינת'-פופ, פופ פסיכדלי, רוק פסיכדלי, דיסקו 
 שפה מועדפת:  אנגלית 
 כלי נגינה:  גיטרה, גיטרה בס, מערכת תופים, כלי מקלדת 
 tameimpala.com
 
קווין ריצ'רד פרקר (באנגלית: Kevin Richard Parker; נולד ב-20 בינואר 1986) הוא זמר, כותב שירים, מולטי-אינסטרומנטליסט ומפיק מוזיקלי אוסטרלי, הידוע בעיקר בזכות הפרויקט המוזיקלי שלו "טיים אימפלה", עבורו הוא כותב, מקליט ומפיק את המוזיקה אך ורק בעצמו (מלבד לכמה מקרים נדירים בהם נעזר בנגנים אחרים). בטקס פרסי המוזיקה של ARIA לשנת 2015 זכה בשני פרסים, טכנאי הקלטות של השנה ומפיק השנה, על עבודתו באלבום Currents.
בנוסף לעבודתו עבור טיים אימפלה, שימש פרקר כמתופף של פונד משנת 2009 ועד 2011. הוא נשאר המפיק שלהם, והוא עבד עם הלהקה באלבומי האולפן: Man, It Feels Like Space Again (2015), The Weather (2017) ו- Tasmania (2017) 2019). כמפיק, פרקר שיתף פעולה עם אמנים כמו מארק רונסון, ליידי גאגא, קניה וסט וטראוויס סקוט.
ראשית חייו והקריירה

פרקר נולד בסידני, אך גר רוב חייו פרת', מערב אוסטרליה. אביו של פרקר, ג'רי, נולד בזימבבואה ואמו, רוזלינד, מדרום אפריקה. הוריו של פרקר נפרדו והתגרשו כשהיה בן 3. מגיל 12 הוא התגורר בקוטסלו עם אביו, אמו החורגת רונדה ואחיו למחצה האבהי סטיבן, ואילו אחיו הגדול, סטיוארט, התגורר בבריסביין (קווינסלנד). יש לו גם אחות למחצה צעירה מצד האם, הלן, מנישואיה השניים של אמו.
פארקר גדל עם תשוקה למוזיקה מגיל צעיר. אביו של פרקר "ניגן המון מוזיקה כתחביב" והיה "חלק גדול מההתפתחות המוזיקלית של קווין. הניסיון הראשון שלו לנגן בכלי היה כשליווה את אביו בגיטרה.
אביו של פרקר ניגן בבית הרבה סוגי מוזיקה בניהם: הביטלס, נערי החוף וסופרטרמפ.
בגיל 11 פארקר התחיל לנגן על תופים, ממש כמו אחיו, ובהמשך עשה "מוזיקה ממש מוזרה שחוזרת על עצמה וכמעט חסרת ז'אנר", התחביב הזה הפך לאובססיה לפרקר ש"סתם עושה מוזיקה כל הזמן, מעולם לא עשיתי שיעורי בית, פשוט הייתי מבלה כל לילה במוסך בהקלטת מוזיקה."
בגיל 13, פרקר פגש את חברו, דומיניק סימפר, בשיעור המוזיקה שלהם במכללת ג'ון XXIII, פרת', איתו מצא קשר מוזיקלי. פרקר וסימפר התחילו לנגן שירים של Rage Against the Machine, Law Unwritten, Songk לוטו וקורן. בשנות העשרה המאוחרות לחייו, פרקר גילה את אומני הרוק הפסיכדליים הרבים של שנות ה-60 וה-70 שהיו בעלי השפעה עצומה על המוזיקה שלו.
עד שהוא היה 18, פארקר היה "ניגן בסצנה המקומית" ובאותה עת כתב מוזיקת רוק כבד המושפעת מהרוק של תחילת שנות השבעים.
כנער צעיר, פארקר אומר שהיה לו תקופות בהן הוא חש אבוד ובודד. "לא היו לי חיי משפחה הכי נורמליים. לא היה לי בסיס איתן לחזור אליו, אז התמודדתי עם הרבה דברים לבד. ופשוט הייתי אבוד. אני זוכר פעם אחת, כשהייתי בן 15 או משהו כזה, צחצחתי שיניים ופשוט נשברתי בבכי. פשוט הרגשתי כל כך לבד." פארקר סיפר גם איך הוא מרגיש שאלבומו של טיים אימפלה לשנת 2012 "Lonerism" "מאמת" הרבה מהרגשות שהיו לו כנער.
לימים עבד פרקר כעוזר משפטי, והעביר מסמכים מבית המשפט בפרת'. באותה עבודה היה כותב שירים בראשו בזמן השעמום, בהמשך הוא פרש מהתפקיד הזה.
אביו של פארקר תמיד הזהיר אותו מתעשיית המוזיקה. "אבי תמיד הזהיר אותי לא לבחור במוזיקה כקריירה". הוא די דאג ואמר "אם אתה עושה מוזיקה בתור עבודה, אז זה יהרוס את הקסם שלה. זה לא יהיה מסתורי וכיפי יותר, זה יהיה כמו עבודה". פרקר האמין במה שאביו אמר לו' הוא התחיל ללמוד באוניברסיטה לתקופה מסוימת והחל ללמוד הנדסה. "רציתי לרצות את אבי בצורה מסוימת,
לא היה לי מושג מה אני רוצה לעשות, כי לא נהנתי משום דבר שהוא לא מוזיקה"." פרקר אמר "שנאתי את זה, ויום אחד החלטתי לעבור לאסטרונומיה. ידעתי שאהיה עני ורציתי ללמוד משהו כיף."
בדרכו לבחינת האסטרונומיה האחרונה התקשרו לפארקר מחברת ההקלטות Modular Recordings וביקשו להחתים אותו על חוזה הקלטות. לאחר השיחה, פרקר סובב את מכוניתו מהבחינה ונסע הביתה כדי להמשיך להפיק מוזיקה.
בזמן שפרקר הקליט את אלבומו הראשון, אביו נפטר, לאחר מאבק של שנה בסרטן. למותו של אביו הייתה השפעה "מסיבית", הוא אומר. "זו הייתה תקופה מוזרה, מאוד מבלבלת, ולא באמת ידעתי מה לעשות בה."
קריירה

פארקר הוא חלק מסצנת המוזיקה של פרת', שם הוא מנגן בלהקות שונות בנוסף לפרויקט הראשי שלו, "טיים אימפלה". בהערה על כך אמר פרקר "זו סצנה ממש שקטה ומופרדת משאר אוסטרליה".
קריירה > The Dee Dee Dums

בשנת 2005 הקים פארקר להקה בשם The Dee Dee Dums, (שיהפוך לבסיס של Tame Impala) . די די דומס השיגו כמה שבחים מקומיים, זכו במקום השני בטורניר AmpFest 2005 וזכו במקום השלישי בהמשך אותה השנה בגמר המדינה של הדבר הגדול הבא.
בסוף 2007, פארקר שינה את שמה של הלהקה ל"טיים אימפלה", וגייס את ג'יי ווטסון לתופים.
לפני שגייס את ג'יי ווטסון לתופים, ווטסון נהג "ללכת לצפות ב"The De De Dums" כל הזמן.
הייתי "מהמעריצים המורעלים שלהם". ידעתי שזו להקה מדהימה. הם היו הלהקה האהובה עליי בפרת '. אני חושב שאמרתי לקווין פעם שהם היו ב-20 הלהקות האהובות עלי אי פעם."
לאחר מכן הצטרף ווטסון כמתופף, כיום ווטסון מנגן על הסינתיסייזרים.
קריירה > טיים אימפלה

Tame Impala היא להקת הרוק הפסיכדלית של פארקר. קווין פארקר כותב את כל המוזיקה לבדו ומקליט כמעט את כל המוזיקה של "טיים אימפלה" (ישנן מספר הקלטות בהן ג'י ווטסון היה מעורב), כיום קווין מנגן בגיטרה ושר בהופעות, וחבריו הקרובים ג'י ווטסון, דומיניק סימפר, קאם אייברי וג'וליאן ברבגאיו מלווים אותו.
Tame Impala הוא פרויקט ההקלטות האישי והבלעדי של פארקר, הוא מקליט, מפיק, מעבד ומלחין כמעט כל צליל בפרויקט הזה.
בשנת 2008, פרקר חשף: "מרבית השירים ב- EP הראשון מעולם לא נועדו להישמע על ידי שאר האנשים בעיר פרת', קל וחומר שאר העולם. הם הוקלטו רק למען האזנה שלי ושל החבר'ה."
לאחר הופעות רבות בשנת 2008 ו-2009, בשנת 2010 אלבום הבכורה של "טיים אימפלה", Innerspeaker יצא לאור, הוא זכה בפרסJ ובפרס הרולינג סטון עבור אלבום השנה, ו-5 מועמדויות ב-ARIAs.
היכולת של פרקר לקחת אלמנטים רבים משנות הרוק הפסיכדליות של שנות השישים, ולתת לו טוויסט מודרני מובהק, יצרה צליל חדש ומקורי שזכה לשבחים רבים. פארקר גם זכה בפרס WAMI לגיטריסט הטוב ביותר ופרס ה-APRA לשיר פורץ הדרך של השנה.
"Lonerism" יצא לאור ב־5 באוקטובר 2012 וזכה לביקורות חיוביות רבות. כשדיבר על הכיוון של האלבום החדש, אמר פרקר כי "Lonerism" היא המוזיקה שהרגשתי כאילו רציתי לעשות במהלך Innerspeaker, אבל הרגשתי שזאת קפיצה רבה מדי. כשעשיתי את Innerspeaker הרגשתי שאני צריך להכין אלבום עם גיטרות בלבד, ולא להשתמש בסינתיסייזרים.
בטקס פרסי ה-ARIA לשנת 2015 זכה בשני גביעים, טכנאי ההקלטות של השנה ומפיק השנה, על עבודתו בפרויקט "Currents".
ביולי 2015, הקבוצה זכתה בשלוש קטגוריות נוספות בטקס: אלבום השנה, להקת השנה ואלבום הרוק הטוב ביותר. ב־30 במרץ 2019 הלהקה הופיעה בשידור חי ב"סאטרדיי נייט לייב".
ב־13 באפריל 2019 "טיים אימפלה", הופיעו כהדליינרים ראשיים בפסטיבל המוזיקה והאמנויות של עמק Coachella . ב־28 ביוני 2019 הלהקה הופיעה כהדליינרים ראשיים בפסטיבל גלסטונברי.
קריירה > Pond

פארקר הצטרף ל-Pond בסוף 2009, לאחר שגויס על ידי חברי "טיים אימפלה", ג'יי ווטסון וניק אלברוק. פארקר הצטרף בהמשך לפונד גם באולפן על תופים ובתור מפיק.
מאוחר יותר החליף אותו בתופים קמרון אייברי. פרקר הפיק גם את האלבומים "Hobo Rocket" ‏(2013), "Man It Feels Like Space Again" ‏ (2015), "The Weather"‏ (2017) ו-"Tasmania" ‏(2019).
קריירה > שיתופי פעולה נוספים

פארקר שיתף פעולה עם מארק רונסון בשירים "Daffodils", ‏ "Summer Breaking " ו-"Leaving Los Feliz" באלבום של רונסון, "Uptown Special".
פארקר עבד עם ליידי גאגא באלבומה "ג'ואן" ובנוסף לכך עבד עם גורילז על הסינגל "New Gold".
חיים אישיים

ב־11 בפברואר 2019 התחתן פרקר עם חברתו סופי לורנס בכרם במערב אוסטרליה.
ב-2021 נולד להם ילד.
ציוד מוזיקלי וצליל

הצליל של פארקר נשען מאוד על דוושות אפקטים שונים כדי להשיג את גוני הגיטרה הייחודיים לו.
ציוד מוזיקלי וצליל > גיטרות

פארקר מכוון את הגיטרות שלו בכייוון D כדי להקל על מתח המיתרים ולהתנסות בצלילים השונים שהכיוונון מציע.
קול (אי)

| --- | --- |
חוף פיל באי קול
חוף פיל באי קול
 נתונים גאוגרפיים
 מיקום:  ים האיים ההברידיים 
 קואורדינטות:  56°37′43″N 6°33′41″W﻿ / ﻿56.62864954°N 6.561395003°W﻿ / 56.62864954; -6.561395003
 ארכיפלג:  האיים ההברידיים
 שטח:  76.85 קמ"ר
 אורך:  21 ק"מ
 רוחב:  5 ק"מ
 גובה מרבי:  104 (Ben Hogh) מטר
 נתונים מדיניים
 מדינה:  הממלכה המאוחדת 
 אוכלוסייה:  195 (2011)
 אזור זמן:  UTC+0
 עיר ראשית:  ארינגור'
  (למפת סקוטלנד מוגדלת) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קול(למפת סקוטלנד רגילה) אדינבורו גלאזגו אברדין פייזלי אייר פרת' אינוורנס לוכגילפהד דנדי איי שטלנד  אורקני האיים ההברידיים  אנגליה צפון אירלנד  אירלנד האוקיינוס האטלנטי  הים הצפוני קול
 
 
קול הוא אי קטן (כ-21 ק"מ אורכו ו-5 ק"מ רוחבו) באיים ההברידיים הפנימיים, ממערב לאי מאל, השייך למחוז ארגייל וביוט בסקוטלנד. באי ישנו יישוב קטן בשם ארינגור (Arinagour) ממנו יוצאות מעבורות לאי טירי וליבשת.
קול ידוע במיוחד בשל החופים החוליים שלו, היוצרים דיונות חול גדולות. הוא ידוע בשל שתי טירות הנקראות שתיהן "טירת בריאככה", העתיקה יותר מביניהן מתוארכת למאה ה-15 והשנייה - למאה ה-18.
ארינגור, הכפר הגדול באי, שוכן בצד המערבי של לוך איתרנה, וכחצי מהתושבים באי מתגוררים בו. מאז שנת 1981 ועד 2011, אוכלוסיית האי צמחה בלמעלה מ-60%.
היסטוריה

קול היה ביתו של ענף משבט מקליין; אנשיו מתגוררים באי כ-500 שנה. ב-1590 פלשו בני מקליין מטירת דיוארט לאי קול במטרה לכבוש אותו. תושבי קול הביסו אותם, ערפו את ראשיהם והשליכו אותם לפלג שנקרא עד היום "פלג הראשים".
בעבר שכנו באי הרבה יותר תושבים; בסוף המאה ה-18 חיו בו כ-1,000 איש שהתבססו על חקלאות ודיג. במהלך פינוי ההיילנד בשנות ה-30 וה-40 של המאה ה-19, עזבה רוב האוכלוסייה. רבים מתושבי האי היגרו לאוסטרליה, קנדה או דרום אפריקה.
צפרות

האי ידוע גם בשל אוכלוסיית המלכישליו שבו. ציפורים אחרות שמאכלסות את האי הן ברנטה לבנת-לחי, סיקסק, ביצנית אדומת-רגל ואווז לבן-מצח.
שמורת אור

קול הוא האי היחיד בסקוטלנד שקיבל מעמד של שמורת טבע אור-כוכבים בינלאומית והוא אחד מתוך 22 מקומות בעולם שחולקים תואר זה.
הערות שוליים

↑  קול באתר truehighlands.com
↑  Isle of Coll Tourist Information
↑  האי קול באתר southern hebrides
↑  אתר  Development Coll
↑  Haswell-Smith, Hamish, The Scottish Islands, Edinburgh: Canongate, 2004, עמ' 118-122, ISBN 978-1-84195-454-7
↑  [https://www.collgenealogy.com/History/CollinCrisis.pdf Coll in Crisis -
Emigration in the 1800s]
↑  אוכלוסיית הציפורים באי קול באתר rspb.org.uk
↑  קול, באתר collbunkhouse
↑  האיגוד הבינלאומי לשמורות אור-כוכבים
| האיים ההברידיים |
| --- | --- | --- |
| ההברידיים הפנימיים | אג • אורונסיי • אסקריב • איילה • איזיי • ג'ורה • גיה • טירי • טרשניש • איונה • ליזמור • מאל • מאק • סאמר • סוי • סטאפה • סלייט • סקאי • קאנה • קארה • קול • קולונסיי • האיים הקטנים • קראולין • קררה • ראזיי • רום | מפת האיים ההברידיים |
| ההברידיים החיצוניים | אריסקיי • בארה • בנבקולה • ברנראי • ברנרה • ויסט הדרומי • ויסט הצפוני • לואיס והאריס • סנט קילדה • סקאלפיי • פלאנן • רוקול | מפת האיים ההברידיים |
| --- | --- |
בקרת זהויות :  NLI: 987007541621905171  GND: 105395557X  LCCN: sh88003470  VIAF: 315129647   WorldCat (עם VIAF): 315129647
קאנו/קיאק במשחקים האולימפיים

זוכי המדליות במקצה ה-1,000 מטרים לזוגות בקיאק, אולימפיאדת רומא (1960). מימין: הפולנים סטפן קפלניאק וולדיסלב זיילינסקי, השוודים ירט פרדריקסון וסוון-אולוב סיידליוס וההונגרים גיירגי מסארוש ואנדראש סנטה
החותרות המזרח גרמניות ברבל קסטר (משמאל) וקרולה צירצו, שזכו במדליית ארד באולימפיאדת מונטריאול (1976). צירצו גם זכתה במדליית זהב במקצה היחידות
חותרת הקיאק ההונגרייה ריטה קובאן, שזכתה בשש מדליות אולימפיות בין 1988 ל-2000, והייתה האלופה האולימפית ב-500 מטר באולימפיאדת אטלנטה (1996)
חותר הקאנו הסלובקי מיכל מרטיקן, שזכה ב-5 מדליות אולימפיות בסלאלום בין 1996 ל-2012, בהן שתי מדליות זהב, באולימפיאדת אטלנטה (1996) ובאולימפיאדת בייג'ינג (2008)
חותר הקאנו הספרדי דוד קאל, האלוף האולימפי בספרינט ל-1,000 מטר באולימפיאדת אתונה (2004), וזוכה ארבע מדליות אולימפיות נוספות בין 2004 ל-2012
חותר הקאנו הצרפתי טוני אסטאנגה, עם מדליית הזהב בה זכה בסלאלום באולימפיאדת לונדון (2012). אסטאנגה היה האלוף האולימפי גם באולימפיאדת סידני (2000) ובאולימפיאדת אתונה (2004)
חותרת הקיאק ההונגרייה נטשה יאניץ', שזכתה בשש מדליות אולימפיות בין 2004 ל-2012, והייתה האלופה האולימפית בספרינט ל-500 מטרים באולימפיאדת אתונה
חותרי הקאנו הבריטים טימותי ביילי ואטיין סטוט במקצה הסלאלום לזוגות באולימפיאדת לונדון (2012), בה זכו במדליית הזהב
חותרת הקיאק הצרפתייה אמילי פר במהלך מקצה הסלאלום באולימפיאדת לונדון (2012), בה זכתה במדליית הזהב
קאנו/קיאק הוא ענף במשחקים האולימפיים מאז אולימפיאדת ברלין (1936). הענף כולל תחרויות בסירות קאנו ובסירות קיאק, הנבדלות זו מזו בשיטת החתירה. החתירה בקאנו היא באמצעות משוט בעל כף אחת, ונעשית בכריעה. חותרי הקיאק משתמשים במשוט בעל שתי כפות, בכל אחד מקצותיו, והחתירה נעשית בישיבה. נשים מתחרות בקיאק בלבד. התחרויות כוללות תחרויות במסלולי סלאלום במים לבנים או תחרויות ספרינט במים שקטים, והן כוללות מקצים ליחידים, לזוגות ולרביעיות.
היסטוריה

התחרויות הראשונות באולימפיאדת ברלין (1936) כללו מסלולים במים שקטים בלבד. תחרויות הקאנו כללו מסלולים לזוגות וליחידים ל-1,000 מטר ומסלול לזוגות ל-10,000 מטר. תחרויות הקיאק כללו מסלולים ליחידים ולזוגות ל-1,000 ול-10,000 מטר. באולימפיאדת לונדון (1948) נוסף מסלול קאנו ליחידים ל-10,000 מטר. בנוסף, נשים החלו להתחרות בענף, בקטגוריה אחת בלבד, 500 מטר ליחידות בקיאק. באולימפיאדת רומא (1960) נוסף עוד מקצה קיאקים לנשים - 500 מטר לזוגות. כן נערך באופן חד-פעמי מרוץ שליחים בקיאק, של 500X4 מטרים. באולימפיאדת טוקיו (1964) נוסף עוד מקצה 1,000 מטר בקיאק לרביעיות גברים.
באולימפיאדת מינכן (1972) נערכו לראשונה תחרויות במסלול סלאלום. תחרויות הגברים כללו קאנו ליחידים ולזוגות וקיאק ליחידים, ולנשים כללו קיאק ליחידות. התחרויות נערכו באופן חד-פעמי, ולא נכללו באולימפיאדות הבאות.
באולימפיאדת מונטריאול (1976) נוספו תחרויות לגברים במסלול 500 מטר, שנערכו גם בשמונה האולימפיאדות שלאחר מכן. ארבע התחרויות כללו מסלולים בקאנו ובקיאק, ליחידים ולזוגות. באולימפיאדת לוס אנג'לס (1984) נוספה תחרות קיאק שלישית לנשים, 500 מטר לרביעיות.
באולימפיאדת ברצלונה (1992) הונהגו מחדש תחרויות הסלאלום, 20 שנה לאחר הפעם היחידה בהן נערכו, ובאותה מתכונת בהן נערכו במינכן.
השינוי המשמעותי האחרון אירע באולימפיאדת לונדון (2012), אז בוטלו כל ארבעת מקצי ה-500 מטר לגברים שנוספו במונטריאול, ובמקומם החלו מרוצים ל-200 מטרים, בקיאק ליחידים ולזוגות, ובקאנו ליחידים. גם לנשים נוסף מקצה של 200 מטרים בקיאק, ליחידות בלבד.
שיטת התחרויות

מאז אולימפיאדת לונדון (2012), נערכות במסגרת הענף 16 תחרויות:
|  | סלאלום | ספרינט 200 מטר | ספרינט 500 מטר | ספרינט 1000 מטר |
| --- | --- | --- | --- | --- |
| קאנו יחידים | + | + |  | + |
| קאנו זוגות גברים | + |  |  | + |
| קיאק יחידים | + | + |  | + |
| קיאק זוגות גברים |  | + |  | + |
| קיאק רביעיות גברים |  |  |  | + |
| קיאק יחידות | + | + | + |  |
| קיאק זוגות נשים |  |  | + |  |
| קיאק רביעיות נשים |  |  | + |  |
בתחרויות הסלאלום מתחרים החותרים נגד השעון. בשלב המוקדמות, כל חותר מבצע את המסלול פעמיים, והתוצאה הטובה ביותר שלו היא זו שנחשבת. 12 החותרים המהירים ביותר בקאנו ו-15 החותרים המהירים ביותר בקיאק (חישובי הזמנים כוללים גם נקודות עונשין) מעפילים לחצי הגמר, בו הם מקבלים הזדמנות אחת. בשלב חצי הגמר, 8 החותרים המהירים ביותר בקאנו ו-10 החותרים המהירים ביותר בקיאק מעפילים לשלב הגמר, שגם בו כל אחת מהם מתחרה פעם אחת.
בתחרויות הספרינט ל-200 מטרים בקאנו ול-200 ו-500 מטרים בקיאק לנשים, מתחרים החותרים זה מול זה. בשלב המוקדמות נערך מספר מקצים בהתאם למספר המשתתפים. לחצי הגמר מעפילים 24 חותרים, המתחרים ב-3 מקצים נפרדים. שני הראשונים בכל מקצה, ושני בעלי הזמנים המהירים ביותר שלא סיימו בשני המקומות הראשונים, מעפילים לשלב הגמר. 8 החותרים שהשיגו את התוצאות הבאות בטיבן מתחרים בגמר ב' על מקומות 9 עד 16.
ביתר תחרויות הספרינט ליחידים, וכן בתחרות זוגות הנשים ל-500 מטרים, מעפילים לחצי הגמר רק 16 חותרים, המתחרים בשני מקצים. ארבעת הראשונים בכל מקצה מעפילים לשלב הגמר, והאחרים מתמודדים בגמר ב' על מקומות 9 עד 16.
בתחרויות הספרינט לזוגות גברים רשאי להשתתף זוג אחד מכל מדינה, ומספר המתחרים קטן יותר. בחצי הגמר מתחרים 10 זוגות, 5 בכל מקצה. בחלק מהמקצים, שלושת הראשונים בכל אחד מהם מעפילים לשלב הגמר, ובחלק מהם ארבעת הזוגות הראשונים בכל אחד מהם מעפילים לשלב הגמר. בשיטה הראשונה, ארבעת הזוגות הנותרים מתחרים בגמר ב' על מקומות 7 עד 10, ובשיטה השנייה, מתחרים בגמר ב' גם הזוגות שהודחו בשלב המוקדמות.
בתחרויות הרביעיות מעפילות 8 רביעיות לחצי הגמר. בשלב זה נערך מקצה אחד בלבד, ולשלב הגמר מעפילות 5 רביעיות (נשים) או 6 רביעיות (גברים). לא נערך גמר ב', ובמקומות 6 עד 8 לנשים, או 7–8 לגברים, מדורגות הרביעיות לפי התוצאה שהשיגו בשלב חצי הגמר.
מדליות

לאורך השנים זכו חותרי קאנו וקיאק מ-46 מדינות שונות במדליות אולימפיות. בתקופה בה ברית המועצות הייתה קיימת והשתתפה במשחקים האולימפיים, הדומיננטיות שלה בענף הייתה כה גדולה, עד כי חלפו 6 אולימפיאדות לאחר התפרקותה בטרם הצליחה גרמניה לחלוף על פניה ולתפוס את מקומה בראש טבלת המדליות. לפחות באופן מתמטי, להונגריה יש סיכוי לעבור אותה באולימפיאדת טוקיו (2020).
|  |  | זהב | כסף | ארד | סך הכל |
| --- | --- | --- | --- | --- | --- |
| 1. | גרמניה גרמניה | 32 | 18 | 20 | 70 |
| 2. | ברית המועצות ברית המועצות | 29 | 13 | 9 | 51 |
| 3. | הונגריה הונגריה | 25 | 29 | 26 | 80 |
| 4. | שוודיה שוודיה | 15 | 11 | 4 | 30 |
| 5. | גרמניה המזרחית גרמניה המזרחית | 14 | 7 | 9 | 30 |
| 6. | רומניה רומניה | 10 | 10 | 14 | 34 |
| 7. | צרפת צרפת | 8 | 9 | 19 | 36 |
| 8. | סלובקיה סלובקיה | 8 | 6 | 4 | 18 |
| 9. | צ'כוסלובקיה צ'כוסלובקיה | 7 | 4 | 1 | 12 |
| 10. | ניו זילנד ניו זילנד | 7 | 3 | 2 | 12 |
| 11. | איטליה איטליה | 6 | 6 | 4 | 16 |
| 12. | נורווגיה נורווגיה | 6 | 4 | 4 | 14 |
| 13. | בריטניה בריטניה | 5 | 7 | 5 | 17 |
| 14. | ספרד ספרד | 5 | 7 | 4 | 16 |
| 15. | ארצות הברית ארצות הברית | 5 | 5 | 6 | 16 |
| 16. | פינלנד פינלנד | 5 | 2 | 3 | 10 |
| 17. | קנדה קנדה | 4 | 10 | 10 | 24 |
| 18. | בולגריה בולגריה | 4 | 5 | 8 | 17 |
| 19. | צ'כיה צ'כיה | 4 | 5 | 5 | 14 |
| 20. |  המשלחת הכלל-גרמנית | 4 | 5 | 2 | 11 |
| 21. | אוסטרליה אוסטרליה | 3 | 8 | 13 | 24 |
| 22. | דנמרק דנמרק | 3 | 6 | 5 | 14 |
| 23. | אוסטריה אוסטריה | 3 | 5 | 6 | 14 |
| 24. | אוקראינה אוקראינה | 3 | 2 | 3 | 8 |
| 25. | גרמניה המערבית גרמניה המערבית | 2 | 6 | 3 | 11 |
| 26. | רוסיה רוסיה | 2 | 3 | 7 | 12 |
| 27. | בלארוס בלארוס | 2 | 2 | 4 | 8 |
| 28. | יוגוסלביה יוגוסלביה | 2 | 2 | 1 | 4 |
| 29. | הרפובליקה העממית של סין  סין | 2 | 0 | 0 | 2 |
| 30. |  המשלחת המאוחדת | 1 | 1 | 0 | 2 |
| 31. | פולין פולין | 0 | 7 | 13 | 20 |
| 32. | הולנד הולנד | 0 | 3 | 5 | 8 |
| 33. | קובה קובה | 0 | 3 | 0 | 3 |
| 34. | ברזיל ברזיל | 0 | 2 | 1 | 3 |
| 35. | לטביה לטביה | 0 | 2 | 0 | 2 |
| 35. | סלובניה סלובניה | 0 | 2 | 0 | 2 |
| 37. | אזרבייג'ן אזרבייג'ן | 0 | 1 | 1 | 2 |
| 37. | ליטא ליטא | 0 | 1 | 1 | 2 |
| 37. | מולדובה מולדובה | 0 | 1 | 1 | 2 |
| 40. | סרביה סרביה | 0 | 1 | 0 | 1 |
| 40. | פורטוגל פורטוגל | 0 | 1 | 0 | 1 |
| 40. | שווייץ שווייץ | 0 | 1 | 0 | 1 |
| 43. | דרום אפריקה דרום אפריקה | 0 | 0 | 1 | 1 |
| 43. | טוגו טוגו | 0 | 0 | 1 | 1 |
| 43. | יפן יפן | 0 | 0 | 1 | 1 |
| 43. | ישראל ישראל | 0 | 0 | 1 | 1 |